# Euroopa Liidu C 418A/19.

| | ISSN 1977-0898 |
| --- | --- |
| Euroopa Liidu
  Teataja | C 418A |
| | |
| Eestikeelne väljaanne | Teave ja teatised | 61. aastakäik19. november 2018 |

ISSN 1977-0898

Euroopa Liidu

Teataja

C 418A

Eestikeelne väljaanne

Teave ja teatised

61. aastakäik19. november 2018

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2018/C 418 A/01 | Euroopa Prokuratuur (EPPO) — Teade vaba ametikoha kohta – Euroopa peaprokurör (Luxembourg) — Ajutine töötaja, palgaaste AD 15 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2018/C 418 A/01

Euroopa Prokuratuur (EPPO) — Teade vaba ametikoha kohta – Euroopa peaprokurör (Luxembourg) — Ajutine töötaja, palgaaste AD 15

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 19.11.2018 | ET | Euroopa Liidu Teataja | CA 418/1 |
| --- | --- | --- | --- |

19.11.2018

ET

Euroopa Liidu Teataja

CA 418/1

---

Euroopa Prokuratuur (EPPO)

Teade vaba ametikoha kohta – Euroopa peaprokurör (Luxembourg)

Ajutine töötaja, palgaaste AD 15

(2018/C 418 A/01)

Euroopa Prokuratuur

Euroopa Prokuratuur on ELi sõltumatu organ, kes vastutab ELi finantshuve kahjustavate kuritegude uurimise, nende eest süüdistuste esitamise ja kuritegude toimepanijate kohtu alla andmise eest. Määrus (EL) 2017/1939 (edaspidi „EPPO määrus“) (1) jõustus 20. novembril 2017. Vastavalt kõnealuse määruse artiklile 120 alustab Euroopa Prokuratuur pärast selle loomist tegevust komisjoni otsuse alusel, kuid mitte varem kui kolm aastat pärast EPPO määruse jõustumist.

Aega EPPO määruse jõustumise ja Euroopa Prokuratuuri tegevuse alustamise vahel kasutatakse uue ELi organi loomiseks. Vastavalt EPPO määruse artiklile 20 vastutab komisjon Euroopa Prokuratuuri asutamise ja algse haldustegevuse eest ajani, kuni see on ise suuteline oma eelarvet täitma.

EPPO määruse artikli 14 lõike 1 kohaselt nimetatakse Euroopa peaprokurör ametisse seitsmeaastaseks ametiajaks, mida ei saa pikendada.

Euroopa peaprokuröri ametikoht

Vastavalt EPPO määruse artiklile 11 on Euroopa peaprokurör Euroopa Prokuratuuri juht, kelle peamised ülesanded ja kohustused on järgmised:

| — | Euroopa Prokuratuuri töö korraldamine, selle tegevuse juhtimine ning otsuste tegemine kooskõlas EPPO määruse ja Euroopa Prokuratuuri kodukorraga; |
| --- | --- |

—

Euroopa Prokuratuuri töö korraldamine, selle tegevuse juhtimine ning otsuste tegemine kooskõlas EPPO määruse ja Euroopa Prokuratuuri kodukorraga;

| — | Euroopa Prokuratuuri esindamine liidu institutsioonide ja Euroopa Liidu liikmesriikide ning kolmandate isikute ees. |
| --- | --- |

—

Euroopa Prokuratuuri esindamine liidu institutsioonide ja Euroopa Liidu liikmesriikide ning kolmandate isikute ees.

Lisaks on vastavalt EPPO määrusele Euroopa peaprokuröril järgmised ülesanded ja kohustused:

| — | Euroopa Prokuratuuri kolleegiumile Euroopa delegaatprokuröride ja haldusdirektori ametisse nimetamise ettepaneku esitamine; |
| --- | --- |

—

Euroopa Prokuratuuri kolleegiumile Euroopa delegaatprokuröride ja haldusdirektori ametisse nimetamise ettepaneku esitamine;

| — | Euroopa Prokuratuuri kodukorra ettepaneku koostamine; |
| --- | --- |

—

Euroopa Prokuratuuri kodukorra ettepaneku koostamine;

| — | kolleegiumile alaliste kodade moodustamise ettepaneku esitamine; |
| --- | --- |

—

kolleegiumile alaliste kodade moodustamise ettepaneku esitamine;

| — | alaliste kodade koosolekutel osalemine ja nende juhatamine kooskõlas Euroopa Prokuratuuri kodukorraga; |
| --- | --- |

—

alaliste kodade koosolekutel osalemine ja nende juhatamine kooskõlas Euroopa Prokuratuuri kodukorraga;

| — | kolleegiumi koosolekute juhatamine; |
| --- | --- |

—

kolleegiumi koosolekute juhatamine;

| — | kuue kuu jooksul pärast ametisse nimetamist EPPO määruse artikli 109 kohaldamise üksikasjalike eeskirjade kohta (läbipaistvussätted) ettepaneku koostamine; |
| --- | --- |

—

kuue kuu jooksul pärast ametisse nimetamist EPPO määruse artikli 109 kohaldamise üksikasjalike eeskirjade kohta (läbipaistvussätted) ettepaneku koostamine;

| — | haldusdirektori ettepaneku põhjal Euroopa Prokuratuuri suhtes kohaldatavate finantseeskirjade projekti koostamine; |
| --- | --- |

—

haldusdirektori ettepaneku põhjal Euroopa Prokuratuuri suhtes kohaldatavate finantseeskirjade projekti koostamine;

| — | igaks eelarveaastaks, mis ühtib kalendriaastaga, haldusdirektori ettepaneku põhjal Euroopa Prokuratuuri tulude ja kulude eelarvestuse koostamine; |
| --- | --- |

—

igaks eelarveaastaks, mis ühtib kalendriaastaga, haldusdirektori ettepaneku põhjal Euroopa Prokuratuuri tulude ja kulude eelarvestuse koostamine;

| — | ettepanekute tegemine rakenduseeskirjade ja programmidokumentide kohta, mille kolleegium võtab vastu vastavalt EPPO määruse artiklile 114; |
| --- | --- |

—

ettepanekute tegemine rakenduseeskirjade ja programmidokumentide kohta, mille kolleegium võtab vastu vastavalt EPPO määruse artiklile 114;

| — | regulaarselt kohtumine Eurojusti presidendiga, et arutada ühiseid probleeme, ja vajaduse korral osalemine Eurojusti kolleegiumi koosolekutel; |
| --- | --- |

—

regulaarselt kohtumine Eurojusti presidendiga, et arutada ühiseid probleeme, ja vajaduse korral osalemine Eurojusti kolleegiumi koosolekutel;

| — | regulaarsed kohtumised muude asjaomaste ELi organite (nt Europol ja OLAF) ja liidu ametite asjaomaste võrgustike (justiits- ja siseküsimustega tegelevad asutused) juhtidega; |
| --- | --- |

—

regulaarsed kohtumised muude asjaomaste ELi organite (nt Europol ja OLAF) ja liidu ametite asjaomaste võrgustike (justiits- ja siseküsimustega tegelevad asutused) juhtidega;

| — | kõigi muude EPPO määruse kohaste ülesannete täitmine. |
| --- | --- |

—

kõigi muude EPPO määruse kohaste ülesannete täitmine.

Osalemistingimused

Valikuetappi pääsemiseks peavad kandidaadid avalduste esitamise tähtajaks täitma järgmised miinimumnõuded.

Kodakondsus: kandidaat on Euroopa Liidu sellise liikmesriigi kodanik, mis osaleb EPPO määruse alusel tõhustatud koostöös.

Töökogemus: kandidaat on liikmesriigi prokuratuuri või kohtusüsteemi aktiivne liige ning tal on oma liikmesriigis kõrgeimasse prokuröri- või kohtunikuametisse nimetamiseks nõutav kvalifikatsioon, tema sõltumatus on väljaspool kahtlust ning tal on siseriiklikul, Euroopa või rahvusvahelisel tasandil saadud asjakohane praktiline kogemus liikmesriikide õigussüsteemide, finantsuurimiste ja kriminaalasjades tehtava rahvusvahelise õigusalase koostöö valdkonnas.

Keeleoskus: kandidaadil on liidu ühe ametliku keele väga hea oskus ja teise ametliku keele rahuldav oskus, nagu on nõutud Euroopa Liidu muude teenistujate teenistustingimuste (2) artikli 12 lõike 2 punktis e.

Vanus: EPPO määruse artikli 14 kohaselt nimetatakse Euroopa peaprokurör ametisse seitsmeaastaseks ametiajaks, mida ei saa pikendada. Samuti kohaldatakse Euroopa Liidu muude teenistujate teenistustingimuste artikli 47 punkti a ja personalieeskirjade artiklit 52. See tähendab, et Euroopa peaprokurör peaks saama töötada seitse aastat ja minema pensionile hiljemalt 70aastaselt, eeldusel et kui pensionile siirdumist on vaja pärast 66aastaseks saamist edasi lükata, annab pädev ametisse nimetav asutus sellele automaatselt loa. Seepärast ei peaks kandidaat olema ametisse nimetamise ajal (eeldatavalt 1. märtsil 2019) vanem kui 63aastane.

Lisaks peab kandidaat olema täitnud kõik sõjaväeteenistust reguleerivate seadustega ette nähtud kohustused, esitama asjakohased iseloomustused, mis näitavad tema sobivust töökohustuste täitmiseks, ja olema füüsiliselt võimeline neid täitma.

Väljavalitud kandidaadil peaks olema tema liikmesriigi julgeolekuasutuse väljastatud kehtiv juurdepääsutõend tasemel „EU SECRET“ või võimalus selline tõend saada.

Tegemist on juurdepääsutõendiga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. Juhime tähelepanu sellele, et juurdepääsutõendi saamiseks vajaliku menetluse saab algatada ainult tööandja ja seda ei saa teha isik ise.

Väljavalitud kandidaat nimetatakse ametisse ainult tingimusel, et tal on kehtiv juurdepääsutõend.

Valikukriteeriumid

Nõuded edukale kandidaadile

| — | vähemalt viieteistaastane erialane töökogemus liikmesriigi prokuratuuri või kohtusüsteemi aktiivse liikmena; |
| --- | --- |

—

vähemalt viieteistaastane erialane töökogemus liikmesriigi prokuratuuri või kohtusüsteemi aktiivse liikmena;

| — | liikmesriigi prokuratuuri või kohtusüsteemi juhtival ametikohal töötades saadud vähemalt viieaastane kogemus ja tõendatud tulemused; |
| --- | --- |

—

liikmesriigi prokuratuuri või kohtusüsteemi juhtival ametikohal töötades saadud vähemalt viieaastane kogemus ja tõendatud tulemused;

| — | vähemalt viieaastane kogemus riigiprokurörina, kes vastutab finantskuritegude uurimise ja nende eest süüdistuse esitamise eest. Liidu finantshuve kahjustavate või suurte piiriüleste kuritegude eest süüdistuste esitamisel saadud kogemus oleks täiendav eelis; |
| --- | --- |

—

vähemalt viieaastane kogemus riigiprokurörina, kes vastutab finantskuritegude uurimise ja nende eest süüdistuse esitamise eest. Liidu finantshuve kahjustavate või suurte piiriüleste kuritegude eest süüdistuste esitamisel saadud kogemus oleks täiendav eelis;

| — | edukad saavutused eestvedaja, juhi ja suhtlejana tegutsemisel nii strateegia kui ka sisehalduse tasemel; |
| --- | --- |

—

edukad saavutused eestvedaja, juhi ja suhtlejana tegutsemisel nii strateegia kui ka sisehalduse tasemel;

| — | edukas kandidaat peaks olema väljapaistev, dünaamiline ja hea hindamisvõimega professionaal, kes suudab luua selge strateegilise nägemuse, kuidas Euroopa Prokuratuuri eesmärke saavutada, ning seda tutvustada ja ellu viia; |
| --- | --- |

—

edukas kandidaat peaks olema väljapaistev, dünaamiline ja hea hindamisvõimega professionaal, kes suudab luua selge strateegilise nägemuse, kuidas Euroopa Prokuratuuri eesmärke saavutada, ning seda tutvustada ja ellu viia;

| — | väga hea suhtlemisoskus, otsustusvõime, läbirääkimisoskused ja suutlikkus luua sidusrühmadega usaldusväärseid tööalaseid kontakte; |
| --- | --- |

—

väga hea suhtlemisoskus, otsustusvõime, läbirääkimisoskused ja suutlikkus luua sidusrühmadega usaldusväärseid tööalaseid kontakte;

| — | võime töötada keerukas mitmekultuurilises keskkonnas ning motiveerida ja arendada meeskonda selliselt, et see saaks oma võimeid parimal võimalikul viisil rakendada; |
| --- | --- |

—

võime töötada keerukas mitmekultuurilises keskkonnas ning motiveerida ja arendada meeskonda selliselt, et see saaks oma võimeid parimal võimalikul viisil rakendada;

| — | Euroopa Prokuratuuri uurimise ja süüdistuste esitamisega seotud ülesannete täitmiseks vajaliku sõltumatuse ja põhiõiguste tagamise olulisuse mõistmine ja nendest põhimõtetest lähtumine; |
| --- | --- |

—

Euroopa Prokuratuuri uurimise ja süüdistuste esitamisega seotud ülesannete täitmiseks vajaliku sõltumatuse ja põhiõiguste tagamise olulisuse mõistmine ja nendest põhimõtetest lähtumine;

| — | ranged eetilised standardid ja ausus; |
| --- | --- |

—

ranged eetilised standardid ja ausus;

| — | suurepärased teadmised liidu institutsioonilisest ja õigusraamistikust. |
| --- | --- |

—

suurepärased teadmised liidu institutsioonilisest ja õigusraamistikust.

Sõltumatus ja huvide deklaratsioon

Vastavalt EPPO määruse artiklile 6 tegutseb Euroopa peaprokurör liidu kui terviku huvides, nagu see on EPPO määruses määratletud, ning ei taotle ega võta käesolevast määrusest tulenevate ülesannete täitmisel vastu juhiseid üheltki Euroopa Prokuratuuri mittekuuluvalt isikult, Euroopa Liidu liikmesriigilt või liidu institutsioonilt, organilt või asutuselt.

Vastavalt EPPO määruse artiklile 6 peab kandidaat kinnitama, et ta kohustub tegutsema sõltumatult avalikes huvides, ja deklareerima huvid, mis võivad ohustada tema sõltumatust.

Enne ametiülesannete täitmise alustamist peab Euroopa peaprokurör allkirjastama kinnituse, et ta kohustub tegutsema sõltumatult avalikes huvides, ja deklareerima isiklikud huvid, eelkõige perekondlikud ja finantshuvid või kolmandate isikute huvid, mis ohustavad või võivad ohustada tema sõltumatust tööülesannete täitmisel ning mis tekitavad või võivad tekitada selle ametikoha seisukohast olulise huvide konflikti.

Valikumenetlus ja ametisse nimetamine

Euroopa peaprokuröri nimetavad ametisse Euroopa Parlament ja nõukogu ühisel kokkuleppel pärast EPPO määruse artiklis 14 sätestatud valikumenetlust.

EPPO määruse artikli 14 lõikega 3 on ette nähtud, et valikukomisjon koostab sobivate kandidaatide nimekirja ning edastab selle nõukogule ja Euroopa Parlamendile. Kandidaatidele, keda valimiskomisjon ei ole sobivate kandidaatide nimekirja lisanud, teatatakse selle põhjused.

Valikukomisjon koosneb kaheteistkümnest isikust, kes valitakse Euroopa Kohtu või kontrollikoja endiste liikmete, endiste Eurojusti liikmesriigi liikmete, riikide kõrgemate kohtute liikmete ning tunnustatud ja pädevate juristide hulgast. Ühe valimiskomisjoni liikme kandidatuuri esitab Euroopa Parlament. Valikukomisjoni liikmed nimetab nõukogu komisjoni ettepanekul.

Teenistustingimused

Euroopa peaprokuröri suhtes kohaldatakse ametnike personalieeskirju ja Euroopa Liidu muude teenistujate teenistustingimusi ning liidu institutsioonide kokkuleppega kõnealuste personalieeskirjade ja teenistustingimuste jõustamiseks vastu võetud eeskirju. Euroopa peaprokurör võetakse Euroopa Prokuratuuri tööle ajutise teenistujana Euroopa Liidu muude teenistujate teenistustingimuste artikli 2 punkti a alusel. Leping sõlmitakse seitsmeaastaseks ametiajaks, mida ei saa pikendada.

Enne ametiülesannete täitmise alustamist peab Euroopa peaprokurör läbima tervisekontrolli, et teha kindlaks, kas ta on füüsiliselt võimeline tööülesandeid täitma.

Töökoht on Luxembourgis. Euroopa Prokuratuuri loomise etapis võib olla vaja, et Euroopa peaprokurör täidaks oma ülesandeid Brüsselist.

Võrdsed võimalused

Liit järgib võrdsete võimaluste poliitikat. Arvestades naiste vähest esindatust kõrgema juhtkonna tasemel, ootab komisjon eriti naiskandidaatide avaldusi.

Avalduse esitamise kord

Kandidaadid peavad enne avalduse esitamist hoolikalt kontrollima, kas nad täidavad kõik osalemistingimused, eriti diplomi ja töökogemuse, aga ka keeleoskuse kohta kehtestatud nõuded. Kandidaadid, kes ei täida osalemistingimusi, langevad valikumenetlusest automaatselt välja.

Avalduse võib saata ükskõik millises 24 ELi ametlikus keeles (3).

Kandidaadil peab olema toimiv e-posti aadress. Seda kasutatakse kandidaadi registreerimiseks ning temaga ühenduse pidamiseks kogu valikumenetluse käigus. Valikumenetluse ajal toimunud e-posti aadressi kõik muutused tuleks ära märkida.

Lisaks avaldusele tuleb saata elulookirjeldus ja motivatsioonikiri järgmisel e-posti aadressil: EU-EPPO-SELECTION-ECP@ec.europa.eu. Kandidaatidel palutakse märkida kõik ELi keeled, mida nad oskavad, ja oskuse tase vastavalt Euroopa keeleõppe raamdokumendile (4).

Kandidaadid saavad e-kirja, milles kinnitatakse, et kandideerimisavaldus on registreeritud. Avaldus on registreeritud üksnes juhul, kui olete saanud kinnitava e-kirja. Kui vajate lisateavet ja/või kui esineb tehnilisi probleeme, saatke e-kiri aadressil: EU-EPPO-SELECTION-ECP@ec.europa.eu.

Tähtaeg

Avalduse esitamise lõppkuupäev on 14. detsember 2018 kell 12 päeval Brüsseli aja järgi. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjoni töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust valikukomisjoni liikmetega. Teabetaotlused tuleb esitada aadressil: EU-EPPO-SELECTION-ECP@ec.europa.eu.

Isikuandmete kaitse

Euroopa Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ELi institutsioonides ja asutustes ning selliste andmete vaba liikumise kohta (5).

---

(1)  Nõukogu 12. oktoobri 2017. aasta määrus (EL) 2017/1939, millega rakendatakse tõhustatud koostööd Euroopa Prokuratuuri asutamisel (ELT L 283, 31.10.2017, lk 1). Edaspidi „EPPO määrus“.

(2)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(3)  https://eur-lex.europa.eu/legal-content/ET/TXT/PDF/?uri=CELEX:01958R0001-20130701&qid=1408533709461&from=ET

(4)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(5)  EÜT L 8, 12.1.2001, lk 1.

---